“ปตท.” มอบของขวัญปีใหม่ ปรับลดราคาน้ำมันทุกชนิด 1 บ./ลิตร มีผลพรุ่งนี้
"ปตท." มอบของขวัญปีใหม่ ปรับลดราคาน้ำมันทุกชนิด 1 บ./ลิตร มีผลพรุ่งนี้
25 ธ.ค. 2562

บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT ปรับลดราคาขายปลีกน้ำมันในกลุ่มเบนซิน พร้อมทั้งแก๊สโซฮอล์ รวมถึง E85 และดีเซลลง 1 บาท/ลิตร โดยมีผลตั้งแต่เวลา 05.00 น.วันพรุ่งนี้ (26 ธ.ค.2562)
โดยจะส่งผลให้ราคาน้ำมันในพื้นที่กรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของ PTT Station อยู่ที่ลิตรละ 33.66 บาท, แก๊สโซฮอล์ 95 ลิตรละ 26.25 บาท, แก๊สโซฮอล์ 91 ลิตรละ 25.98 บาท, E20 ลิตรละ 23.24 บาท, E85 ลิตรละ 18.89 บาท, ดีเซล ลิตรละ 26.49 บาท, B10 ลิตรละ 24.49 บาท และ B20 ลิตรละ 23.49 บาท (ราคาขายปลีกข้างต้นยังไม่รวมภาษีบำรุงท้องถิ่น)
